《澄江八景 其四 孤山钓月》
元代·俞远

大江春石是孤山，山下渔人戴鹖冠。花发广陵忌捩拖，水吞云梦好持竿。

珠光电转龙堂昼，玉屑空飞兔臼寒。一曲菱歌歌遽止，冯夷按节鼓狂澜。

作者简介：常州江阴人，字之近，号空谷山人。好读书，隐居教授，笃行古道，里中多化之。元末兵乱，所过残毁。远乃筑土为室，啸歌其中。有《豆亭集》。